Diari Oficial de la Generalitat Valenciana


Sumari del DOGV 7497, del 01-04-2015 (2015/2641)

RESOLUCIÓ de 5 de març de 2015, de la Conselleria d'Hisenda i Administració Pública, per la qual s'accepta la cessió gratuïta d'una parcel·la de 69.271 m² de superfície sítia a Gandia, realitzada per l'Ajuntament del mencionat municipi per a destinar-la al nou hospital de la localitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7497

Data del DOGV
:   01-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2641


Data del document
:   05-03-2015

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 5 de març de 2015, de la Conselleria d'Hisenda i Administració Pública, per la qual s'accepta la cessió gratuïta d'una parcel·la de 69.271 m² de superfície sítia a Gandia, realitzada per l'Ajuntament del mencionat municipi per a destinar-la al nou hospital de la localitat. [2015/2641]  
L'Ajuntament de Gandia, en sessió plenària celebrada el dia 26 de gener de 2015, va acordar la cessió gratuïta a la Generalitat, per mitjà de mutació demanial, de la parcel·la de la seua propietat, de 69.271 m² de superfície, sítia en el polígon Sector Sanxo Llop, de la dita població. Tal com consta en l'esmentat acord, l'immoble té caràcter de domini públic.  
  
A proposta de la Conselleria de Sanitat, de 4 de febrer de 2015, es van iniciar els tràmits legals oportuns per a l'acceptació de la parcel·la.  
  
La cessió es realitza amb la finalitat de destinar la parcel·la a un nou hospital a Gandia.  
La cessió s'ha efectuat d'acord amb el que establixen l'article 37 de la Llei 14/2003, de Patrimoni de la Generalitat, i la disposició addicional onze de l'esmentada llei que regula la mutació demanial.  
Segons el dit article 37, «Les administracions territorials de la Comunitat podran afectar béns i drets demanials a un ús o servici públic competència de la Generalitat i transmetre-li la seua titularitat, quan resulten necessàries per al compliment dels seus fins. L'Administració adquirent mantindrà la titularitat del bé mentres continue afectat l'ús o servici públic que motive la mutació i, per tant, conserva el seu caràcter demanial. Si el bé o dret no és destinat a l'ús o servici públic o deixa de destinar-se posteriorment, revertirà a l'Administració transmetent, i s'integrarà en un patrimoni amb totes les seues pertinences i accessions.»  
L'article 44 de la Llei 14/2003, de 10 d'abril, de Patrimoni de la Generalitat, establix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat, i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de Patrimoni establix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servici públic. En conseqüència, una vegada perfeccionada la cessió i acceptació, l'immoble queda automàticament afecte al servici públic sanitari i adscrit a la Conselleria de Sanitat, a la qual correspon la seua administració, defensa i conservació.  
Per tant, vista la proposta de la Direcció General de Patrimoni, de 18 de febrer de 2015, amb base als esmentats articles de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de Gandia, per mitjà de mutació demanial, de la parcel·la de la seua propietat de 69.271 m² de superfície sítia en el polígon Sector Sanxo Llop, de la mencionada població que limita: al nord, amb el carrer C-1; al sud, amb el carrer L; a l'est amb el carrer F-2 i, a l'oest, amb el bulevard.  
Consta inscrita en el Registre de la Propietat de Gandia 1 en el tom 2101, llibre 1329, foli 82, finca 89229, inscripció 1a.  
Referència cadastral: 4570595ZO4973F6240SY i 7389746GN6639K4719QT.  
L'immoble s'accepta lliure de càrregues i gravàmens i al corrent de qualsevol gasto.  
  
Segon  
La cessió gratuïta realitzada per l'Ajuntament de Gandia, s'efectua amb la condició de destinar la parcel·la a un nou hospital per a la localitat, i queda subjecta al que disposa l'article 37 de la Llei 14/2003, de Patrimoni de la Generalitat. En cas d'incompliment dels fins per als quals se cedix la parcel·la, una vegada sol·licitada la reversió per part de l'Ajuntament i remesa com a sol·licitud de reversió a la Conselleria d'Hisenda i Administració Publica, serà tramitat per esta el corresponent expedient, d'acord amb el que disposa el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques. La resolució que s'adopte serà notificada a l'Ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici sanitari i adscrit a la Conselleria de Sanitat, a la qual correspon les competències demanials sobre este, inclosa la seua administració, defensa i conservació, i també haurà d'inscriure's a nom de la Generalitat en el Registre de la Propietat.  
  
Quart  
Notificar la present resolució a l'Ajuntament cedent i publicar-la en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
València, 5 de març de 2015.- El conseller d'Hisenda i Administració Pública: Juan Carlos Moragues Ferrer.